**Preprosta raketa** 

***12. aprila obeležujemo Mednarodni dan vesoljskih poletov s posadko***

*12. aprila 1961 se je zgodil* ***prvi vesoljski polet s posadko,*** *izvedel ga je Yuri Gagarin iz nekdanje Sovjetske zveze. Na ta dan vsako leto obeležujemo Mednarodni dan vesoljskih poletov s posadko.*

Da obeležimo ta dan, ki je bil na velikonočno nedeljo lahko izdelaš **raketo,** ki žal ne bo za posadko. Potrebuje pa »inženirja«, da jo izstreli☺

Inženir za izdelavo **potrebuje:**

slamico

balon

škarje, svinčnik, selotejp

barvni papir

**Izdelava:**

Prazen balon natakneš na konec slamice. Na slamico ga zalepiš-pričvrstiš s selotejpom.

Iz papirja izrežeš 4 »krilca« rakete. S selotejpom jih prilepiš na drugi konec slamice, enakomerno naokrog. Pri tem pazi, da jih zalepiš malo od roba slamice tako, da boš imel prostor za pihanje v slamico-balon. Slamico lahko poljubno okrasiš

**Izstrelitev:**

V luknjo slamice močno pihaš, toliko časa, da se balon na drugi strani napihne. Ko se ti zdi dovolj napihnjen, odmakneš usta in na izhod slamice hitro pritisneš palec.

   

Roko z balonom vzdigneš v zrak in ko si pripravljen na izstrelitev odmakneš palec s slamice.

**… In raketa poleti v zrak …**

Postopek izdelave si lahko ogledaš tudi na spodnjem povezavi:

<https://10minutesofqualitytime.com/balloon-straw-rocket-kids/>

*Pripravila: Nives Ž.*